Adrian Năstase: "PSD ar trebui să declanşeze operaţiunea de suspendare a lui Iohannis".
Adrian Năstase a vorbit la Aleph News despre situaţia politică actuală. "PSD ar trebui să declanşeze operaţiunea de suspendare". "Iohannis ar trebui să încerce crearea unei coaliţii între PSD şi PNL".
Se duc negocieri dure pentru formarea viitorului guvern. Despre situaţia politică actuală a vorbit fostul premier Adrian Năstase."Problema este dacă cineva are curaj să ia măsurile necesare. PSD ar trebui să declanşeze operaţiunea de suspendare, sigur că ea nu poate fi dusă până la capăt, dar în aceste condiţii s-ar arăta cartonaşul galben pentru viitor.Orban trebuia să anunţe demisia guvernului. Conform articolului 110 din Constituţie, guvernul a devenit unul interimar, astfel că nu poate să adopte ordonanţe. Acest guvern este un guvern "caretaker", care asigură tranziţia spre viitorul guvern", a spus Adrian Năstase pentru Aleph News.Fostul prim ministru a dezvăluit şi ce sfat i-ar da în acest moment preşedintelui Iohannis."Iohannis ar trebui să îşi ceară scuze pentru demonizarea PSD-ului şi să încerce crearea unei coaliţii între PSD şi PNL. Strategia pe care a avut-o nu numai că nu i-a reuşit, dar a generat o mare problemă politică pentru România. Vor mai fi unele momente de dragoste întârziată, dar nu cred că lucrurile vor merge foarte bine".